Evanjelické lýceum v Levoči

Evanjelické lýceum v Levoči je dvojposchodová budova pochádzajúca z 14. storočia. V 17. storočí ju vlastnil levočský kronikár Gašpar Hain, ktorý ho daroval evanjelickej cirkvi a tak sa doňho roku 1796 presťahovalo Evanjelické lýceum. Dnes v ňom sídli Múzeum výtvarnej kultúry na Spiši, to je súčasťou Spišského múzea SNM v Levoči. V registri NKP je ako kultúrna pamiatka pod číslom ÚZPF 2929/1 Budova Je to trojpodlažná renesančná, pôvodne gotická budova so zachovanými kamennými článkami. Interiér budovy je zdobený nástennými maľbami a je tu aj krásny renesančný portál z roku 1530. Je jedným z najpôsobivejších meštianskych domov na námestí. Zmeny a opravy boli v 15. storočí, roku 1530, v 2. polovici 16. storočia, v 17. storočí, v rokoch 1793 – 96 a v 3. tretine 20. storočia. História 1544 – vznik evanjelického gymnázia 1658 – 1664 – bol rektorom Gašpar Hain 1682 – Levoča sa stala artikulárnym miestom 1696 – evanjelické gymnázium bolo premenené na evanjelické lýceum, kde sa prednášala filozofia, právo a teológia 1769 – pri lýceu vznikla rozsiahla knižnica 1796 – presťahovanie lýcea do Hainovho domu 1832 – založený Ústav reči a literatúry československej profesorom Michalom Hlaváčkom (1803 – 1885) a aj Česko-slovenskej spoločnosti slovenských študentov 1844 – príchod 13 študentov Ľudovíta Štúra na lýceum, po tom čo ho zbavili profesúry na Evanjelickom lýceu v Bratislave, nimi je potom založená Jednota mládeže slovenskej, tiež je vydávaný Almanach Jitřenka 1848/1849 – revolučné roky znamenali prakticky zrušenie pôvodného lýcea 1851 – v dôsledku školských reforiem premena na osemtriedne Vyššie evanjelické gymnázium v Levoči. 1869 – premena na prvú interkonfesionálnu školu v Uhorsku ako Levočská maďarská kráľovská vyššia reálna škola 1899 – bola pre ňu postavená nová budova pred Košickou bránou 1963 – vyhlásenie budovy za NKP Osobnosti pôsobiace alebo študujúce na lýceu Janko Francisci-Rimavský Samuel Hroboň Ján Maróthy Ján Chalupka Ján Botto Pavol Dobšinský Janko Kráľ Janko Matúška Ján Pavol Tomášek Andrej PROBSTNER ml. (1795 – 1853?) Referencie Externé odkazy [1] [2] Archivované 2016-08-21 na Wayback Machine [3] Archivované 2016-03-05 na Wayback Machine Heinov dom na Miniweb[nefunkčný odkaz]